《公无渡河·九龙争珠战渊底》
元代·宋无

九龙争珠战渊底，洪涛万丈涌山起。
鳄鱼张口夺灵齿，含射人毒如矢。
宁登高山莫涉水，公无渡河公不可止。
河伯娶妇蛟龙宅，公无白壁献何伯，
恐公身为泣珠客。公无渡河公不然，
尤公老命沉黄泉。公沉黄泉，
公勿怨天。

作者简介：元平江路人，字子虚。世祖至元末，举茂才，以奉亲辞。工诗。比对精切，造诣新奇。有《翠寒集》等。